**ATVIRO KONKURSO SPECIALIOSIOS SĄLYGOS**

**SUPAPRASTINTAS PIRKIMAS**

**MICROSOFT ARBA LYGIAVERTĖS PROGRAMINĖS ĮRANGOS LICENCIJŲ NUOMOS PIRKIMAS**

# **BENDROSIOS NUOSTATOS**

1.1. AB „Miesto gijos“, įmonės kodas 124135580, PVM mokėtojo kodas LT241355811, toliau – **Perkantysis subjektas***) pagal UAB „Vilniaus viešasis transportas“ (toliau - VVT) įgaliojimą* atlieka **supaprastintą pirkimą** atviro konkurso būdu (toliau – **Pirkimas**), kuriuo VVT numato įsigyti ***Microsoft arba lygiavertės programinės įrangos licencijų nuomą***(toliau – **Pirkimo objektas**). Pirkimui taikomos šios Pirkimo specialiosios sąlygos (toliau – **Specialiosios sąlygos**) ir Pirkimo Bendrosios sąlygos (toliau – **Bendrosios sąlygos**), pridedamos 4 priede.

1.2. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su Pirkimo procedūromis, kontaktai nurodyti skelbime apie Pirkimą.

1.3. Ši Pirkimo procedūra atliekama siekiant sudaryti pirkimo - pardavimo sutartį (toliau – **Pirkimo sutartis**).

1.4. Perkantysis subjektas neketina rengti susitikimo su tiekėjais dėl pirkimo dokumentų paaiškinimo.

1.5. Stebėtojai dalyvauti pirkimo komisijos posėdžiuose nėra kviečiami.

1.6. Šio pirkimo metu derybos yra draudžiamos ir nebus vykdomos.

1.7. Prekių pirkimas iš CPO sistemos negalimas, nes nėra galimybės:

1. licencijų išsinuomoti 3 metams t.y. sudaryti 3 metų sutarties;

2. išsinuomoti Microsoft Office Professional Plus licencijos, kurios skirtos diegti į kompiuteri prie kurio jungsis pamaininiai darbuotojai;

3. išsinuomoti Exchange Online kiosk licencijos skirtos vairuotojams;

4. išsinuomoti Microsoft SQL Server Standard Core ar Microsoft SQL Server Enterprise Core licencijos;

5. išsinuomoti Windows Server 2 Core Standard ir Windows Server 2 Core Datacenter licencijos;

6. išsinuomoti Microsoft Azure debesų kompiuterijos paslaugų;

7. gauti licencijų su Microsoft Premier lygio garantija, licencijos nuomojamos per CPO yra padengtos tik Profesionale lygio garantija.

# **PIRKIMO DOKUMENTŲ PAAIŠKINIMAS IR PATIKSLINIMAS**

**2.1. Tiekėjai turėtų būti aktyvūs ir pateikti klausimus ar paprašyti paaiškinti/patikslinti Pirkimo dokumentus iš karto juos išanalizavę**, atsižvelgdami į tai, kad **terminas, skirtas pateikti klausimus ir prašymus, yra ribotas.**

2.2. Terminai ir tvarka, kurios laikantis tiekėjas gali prašyti paaiškinti/patikslinti Pirkimo dokumentus ir kurios laikydamasis Perkantysis subjektas Pirkimo dokumentus gali paaiškinti/patikslinti savo iniciatyva, pateikiama Bendrųjų sąlygų 3 skyriuje.

2.3. Perkantysis subjektas, vykdydamas šį Pirkimą, netaiko trumpesnių Pirkimo procedūros terminų (Pirkimo dokumentų nuostatos, susijusios su pirkimo pasiūlymų pateikimu, paaiškinimo/patikslinimo terminai, nurodytos Bendrųjų sąlygų 3 skyriuje).

# **REIKALAVIMAI TIEKĖJŲ KVALIFIKACIJAI IR, JEI TAIKOMA, KVALIFIKACINEI ATRANKAI**

3.1. Tiekėjas, dalyvaujantis Pirkime, turi atitikti Specialiųjų sąlygų 5 priede nurodytus reikalavimus **(tiekėjo kvalifikacija turi būti įgyta iki pasiūlymų pateikimo termino pabaigos)**.

3.2. **Tiekėjas pasiūlyme turi pateikti tik Europos bendrąjį viešųjų pirkimų dokumentą** (toliau – **EBVPD**).Visų tiekėjo kvalifikaciją įrodančių dokumentų bus prašoma pateikti **tik galimą laimėtoją**. Detali nurodytų dokumentų pateikimo tvarka nustatyta Bendrųjų sąlygų 7 skyriuje.

3.3. Ūkio subjekto dalyvavimas subtiekėjo teisėmis yra neribojamas, tai yra, pasiūlymai yra priimami, jei tas pats ūkio subjektas teikia pasiūlymus individualiai ir kaip kito tiekėjo subtiekėjas arba teikia pasiūlymus kaip tiekėjų grupės narys ir kaip kito tiekėjo subtiekėjas, arba dalyvauja subtiekėjo teisėmis skirtingų tiekėjų pasiūlymuose, išskyrus tuos atvejus, kai turima pagrįstų įrodymų, kad toks ūkio subjektų elgesys turi draudžiamo konkurenciją ribojančio susitarimo požymių.

**3.4. Pirkime gali dalyvauti tiekėjai, kurie netenkina:**

3.4.1 Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) (taikoma, kol Reglamentas galioja).

3.4.2. Komunalinio sektoriaus pirkimų įstatymo 58 straipsnio 41 dalies 1-5 punktų sąlygų

3.4.3. Komunalinio sektoriaus pirkimų įstatymo 50 straipsnio 8 ir 9 dalies sąlygų, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas.

3.5. Perkantysis subjektas kartu su Pasiūlymu (kaip nurodyta Specialiųjų sąlygų 7.1 punkte) tiekėjo prašo pateikti:

3.5.1. dėl Specialiųjų sąlygų 3.4.1. punkto - Tiekėjo atitikties deklaraciją (Priedas Nr. 7) Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.1.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi 50% +1 akcijų / pajų / įnašų / investicinių vienetų / ir pan., nustatyti. Tikrinama visa nuosavybės 50% +1 grandinė: tiesioginės ir nuosavybės turėjimas juridiniame asmenyje);

3.5.1.2. fizinių asmenų, kurie turi juridinio asmens 50% +1 akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);

3.5.1.3. Įmonių/įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę nuosavybę 50% +1 bei šių asmenų registracijos vieta (jei fiziniai asmenys - pilietybė);

3.5.1.4. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, perkantysis subjektas turi teisę paprašyti reikalingos informacijos dėl atitikimo.

3.5.2. dėl Specialiųjų sąlygų 3.4.2. punkto – Tiekėjo atitikties deklaraciją (Priedas Nr. 7) arba laisvos formos deklaraciją. Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.2.1. juridinio asmens vadovo patvirtintą juridinio asmens steigimo dokumentų kopiją,

3.5.2.2. Juridinių asmenų registro išplėstinį išrašą su istorija,

3.5.2.3. Juridinių asmenų dalyvių informacinės sistemos išrašą,

3.5.2.4. asmens tapatybę patvirtinančio dokumento (tapatybės kortelės ar paso) kopiją,

3.5.2.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.2.6. pažymą apie deklaruotą gyvenamąją vietą

3.5.2.7. arba atitinkamus valstybės narės ar trečiosios šalies dokumentus ar kitus perkančiajam subjektui priimtinus dokumentus.

3.5.3. dėl Specialiųjų sąlygų 3.4.3. punkto - Nacionalinio saugumo reikalavimų atitikties deklaraciją, patvirtintą Viešųjų pirkimų tarnybos direktoriaus 2022 m. gruodžio 29 d. įsakymu Nr. 1S-233 (aktuali redakcija) (Priedas Nr. 8). Perkantysis subjektas iš ekonomiškai naudingiausią pasiūlymą pateikusio tiekėjo gali reikalauti pateikti vieną ar kelis šiuos dokumentus:

3.5.3.1. juridinio asmens vadovo patvirtintą juridinio asmens steigimo dokumentų kopiją,

3.5.3.2. Juridinių asmenų registro išplėstinį išrašą su istorija,

3.5.3.3. Juridinių asmenų dalyvių informacinės sistemos išrašą,

3.5.3.4. asmens tapatybę patvirtinančio dokumento (tapatybės kortelės ar paso) kopiją,

3.5.3.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.3.6. pažymą apie deklaruotą gyvenamąją vietą,

3.5.3.7. arba atitinkamus valstybės narės ar trečiosios šalies dokumentus ar kitus perkančiajam subjektui priimtinus dokumentus.

3.6. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 (trims) mėnesiams iki tos dienos, kurią perkančiojo subjekto prašymu tiekėjas turi pateikti dokumentus.

3.7. Perkantysis subjektas minėtų dokumentų gali paprašyti dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

# **PIRKIMO OBJEKTAS**

4.1. Pirkimo objekto aprašymas pateikiamas techninėje specifikacijoje (Specialiųjų sąlygų 1 priedas), o sutarties įvykdymo terminai pateikiami sutarties projekte (Specialiųjų sąlygų 6 priedas).

4.2. Pirkimo objektas į dalis neskaidomas. Tiekėjas turės siūlyti visą Pirkimo objekto kiekį/apimtį.

# **REIKALAVIMAI PASIŪLYMŲ RENGIMUI IR PATEIKIMUI**

5.1. Detalūs pasiūlymų rengimui ir pateikimui keliami reikalavimai pateikti Bendrųjų sąlygų 7 skyriuje.

5.2. Pasiūlymą reikia pateiktiCVP IS priemonėmis (nemokama registracija adresu https://viesiejipirkimai.lt/), detalesnė pasiūlymo pateikimo CVP IS priemonėmis informacija pateikiama Viešųjų pirkimų tarnybos internetinėje svetainėje https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPI. Pasiūlymas turi būti pateiktasne vėliau kaip **iki datos ir laiko nurodyto skelbime apie Pirkimą.**

# **6.** **PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

# 6.1. Tiekėjas kartu su pasiūlymu privalo pateikti Perkančiajam subjektui pasiūlymo galiojimo užtikrinimą (toliau – Užtikrinimas). Užtikrinimo dydis turi būti ne mažesnis kaip 3.000,00 (trys) tūkstančiai eurų*.* Užtikrinimas skiriamas pasiūlymo užtikrinimui.

# 6.2. Pasiūlymas turi galioti ne trumpiau nei 90 (devyniasdešimt) kalendorinių dienų nuo pasiūlymų pateikimo termino pabaigos.

# 6.3. Kiti Užtikrinimui ir pasiūlymų galiojimui keliami reikalavimai pateikiami Bendrųjų sąlygų 8 skyriuje.

# **7. PASIŪLYMĄ SUDARANTYS DOKUMENTAI**

7.1. Iki pasiūlymų pateikimo termino pabaigos pasiūlyme tiekėjas turi pateikti:

7.1.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;

7.1.2. užpildytą EBVPD (Specialiųjų sąlygų 3 priedas);

7.1.3. jei pasiūlymą pateikia tiekėjų grupė, jungtinės veiklos sutarties skaitmeninę kopiją, taip pat, jei tiekėjas pasitelkia ūkio subjektus, – įrodymus, kad šie ištekliai bus prieinami per visą sutartinių įsipareigojimų vykdymo laikotarpį (pagal Bendrųjų sąlygų 5.4 ir 5.5 punktų reikalavimus);

7.1.4. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti paraišką ir prisiimti visus su tuo susijusius įsipareigojimus, skaitmeninę kopiją;

7.1.5. Tiekėjo atitikties deklaraciją (7 priedas);

7.1.6. Nacionalinio saugumo reikalavimų atitikties deklaraciją (priedas Nr. 8);

7.1.7. Jei tiekėjas pasitelkia subtiekėjus (jeigu jie yra žinomi) - subtiekėjų sutikimus (deklaracijas), patvirtinančius subtiekėjų sutikimą būti tiekėjo subtiekėju Perkančiojo subjekto vykdomame Pirkime (Pasiūlymo 1 priedas).

7.1.8. Jei tiekėjas pasitelkia ūkio subjektus, kad atitiktų Specialiųjų sąlygų 5 priedo 2 punkto lentelėje keliamus reikalavimus,– įrodymus, kad šie ištekliai bus prieinami per visą sutartinių įsipareigojimų vykdymo laikotarpį (pagal Bendrųjų sąlygų 5.4 reikalavimą), pvz. užpildytas ūkio subjektų deklaracijas „Dėl sutikimo būti ūkio subjektu“ (Pasiūlymo formos 1 priedas).

7.1.9. Užtikrinimą patvirtinantį dokumentą, atitinkantį Specialiųjų sąlygų 6 skyriaus ir Bendrųjų sąlygų 8 skyriaus reikalavimus.

**Tiekėjui nepateikus 7.1.1. punkte nurodyto dokumento pasiūlymas atmetamas.**

# **PASIŪLYMŲ VERTINIMAS IR PALYGINIMAS**

8.1. Pasiūlymai vertinami ir palyginami pagal kainos, kuri turi būti apskaičiuota ir nurodyta taip, kaip reikalaujama pasiūlymo formos (Specialiųjų sąlygų 2 priedas) eilutėje „Pasiūlymo kaina EUR be PVM“, kriterijų.Pasiūlymo kaina be PVM, PVM, Pasiūlymo kaina su PVM ir Pirkimo objekto sudedamųjų dalių įkainiai turi būti pateikiama 2 (dviejų) skaičių po kablelio tikslumu.

8.2. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos Bendrųjų sąlygų 11 skyriuje.

1. **ŽALIOJO PIRKIMO KRITERIJAI**

9.1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-2), 4.4.3. punktu  *perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos*.

# **SUTARTIES NUOSTATOS**

10.1. Pirkimo sutarties projektas pateikiamas Specialiųjų sąlygų 6 priede. Pasirašant Pirkimo sutartį, pateiktos sąlygos negali būti keičiamos ar koreguojamos.

* 1. Perkantysis subjektas gali tiesiogiai atsiskaityti su subtiekėjais. Tiesioginio atsiskaitymo tvarka nustatyta Pirkimo sutarties projekte (Specialiųjų sąlygų 6 priede) ir trišalės sutarties projekte (Specialiųjų sąlygų 9 priede). Pasirašant Trišalę sutartį, tiesioginio atsiskaitymo tvarka negali būti keičiama.

# **PRIDEDAMA:**

1 priedas – Techninė specifikacija.

2 priedas – Pasiūlymo forma.

3 priedas – EBVPD.

4 priedas – Bendrosios sąlygos.

5 priedas – Reikalavimai tiekėjų kvalifikacijai.

6 priedas – Pirkimo sutarties projektas.

7 priedas – Tiekėjo atitikties deklaracija.

8 priedas – Nacionalinio saugumo reikalavimų atitikties deklaracija.

9 priedas –Trišalės sutarties projektas.

10 priedas – Pasiūlymo galiojimo užtikrinimo ir sutarties sąlygų įvykdymo pavyzdinės formos.

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-2)