**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | UAB „Vilniaus viešasis transportas“ |
| **Buveinės adresas** | Žolyno g. 15, LT-10209 Vilnius |
| **Juridinio asmens kodas** | 302683277 |
| **PVM mokėtojo kodas** | LT100006468313 |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** | +370 5 2344444 |
| **El. pašto adresas** | info@vilniausvt.lt |

**TIEKĖJAS**

|  |  |
| --- | --- |
| **Pavadinimas** |  |
| **Buveinės adresas** |  |
| **Juridinio asmens kodas** |  |
| **PVM mokėtojo kodas** |  |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** |  |

1. **SUTARTIES DALYKAS**

1.1. Sutarties dalykas yra Microsoft arba lygiavertės programinės įrangos licencijų nuomos (toliau – **Prekės**) pirkimas–pardavimas. Prekių techniniai reikalavimai nurodyti Specialiųjų sąlygų 1 priede „Techninė specifikacija“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis. Pirkėjas perka Prekes pagal poreikį Specialiųjų sąlygų 2 priede „Tiekėjo pasiūlymas pirkimui“nurodytais įkainiais*,* pateikdamas užsakymus Tiekėjui elektroniniu paštu, **neviršijant Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies, nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

2.1.1. Esant poreikiui, Pirkėjas gali įsigyti Prekių sąraše nenurodytų, tačiau su pirkimo objektu susijusių Prekių neviršijant 10 (dešimt) procentų maksimalios Sutarties vertės (jos nedidinant). Už Prekių sąraše nenurodytas, tačiau su pirkimo objektu susijusias Prekes bus apmokėta ne didesnėmis nei užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.

2.2. Sutarties maksimali kaina yra 300.000,00 (trys šimtai tūkstančių eurų, 00 ct) Eur, neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties maksimali kaina, įskaitant PVM – 363.000,00 (trys šimtai šešiasdešimt trys tūkstančiai eurų, 00 ct) Eur.

2.3. Pirkėjas už Prekių nuomą sumoka Tiekėjui kartą per mėnesį už tuo metu nuomojamų Prekių kiekį pagal Specialiųjų sąlygų 2 priede „Tiekėjo pasiūlymas Pirkimui“ nurodytus įkainius per 30 (trisdešimt) kalendorinių dienų nuo sąskaitos pateikimo datos.

2.4. Prekių įkainiai (Eur be PVM) Sutarties galiojimo laikotarpiu gali būti perskaičiuojami tokiomis sąlygomis:

2.4.1. Prekių įkainiai (EUR be PVM) Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Valstybės duomenų agentūros Oficialiosios statistikos portalo[[1]](#footnote-2) duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), įkainiai perskaičiuojami ne dažniau kaip kas 6 (šeši) mėnesiai. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. Prekių įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Prekių įkainius. Prekių įkainiai perskaičiuojami pagal žemiau pateiktą formulę:

Cpn = Sn  x (1 + I/ 100), kur

Cpn – perskaičiuotas Prekių įkainis;

Sn – Sutartyje numatytas Prekių įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis – [**https://osp.stat.gov.lt/**](https://osp.stat.gov.lt/), Pagrindiniai Lietuvos Respublikos rodikliai.

2.4.2. Perskaičiuota Prekių įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

2.4.3. Prekių įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Prekių įkainiai ir šio perskaičiavimo įsigaliojimo sąlygos.

2.4.4. Prekių įkainių perskaičiavimas dėl kitų mokesčių pasikeitimo nebus atliekamas, išskyrus 2.4 punkte nurodytus perskaičiavimus.

**3. PREKIŲ KOKYBĖ IR PATIEKIMO/SUTEIKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad pristatytos Prekės turi trūkumų / defektų, Tiekėjas privalo ištaisyti Prekių trūkumus / defektus per 3 (tris) darbo dienas nuo Pirkėjo pranešimo išsiuntimo dienos.

3.2. Prekės turi būti patiektos per 5 (penkias) darbo dienas nuo užsakymo Tiekėjui pateikimo dienos. Detalesni Prekių (licencijų perdavimo ir naudojimo) pristatymo terminai ir tvarka, kurių privalo laikytis Tiekėjas, numatyti Sutarties Specialiųjų sąlygų 1 priede „Techninė specifikacija“.

3.3. Bendras Prekių tiekimo terminas negali viršyti 36 (trisdešimt šešių) mėnesių nuo Sutarties įsigaliojimo dienos.

3.4. Tiekėjas pristato Prekes Pirkėjo užsakyme nurodytu adresu, įspėjęs Specialiųjų sąlygų 3.5. punkte nurodytą Pirkėjo įgaliotą asmenį elektroniniu paštu arba telefonu, patvirtinant tai elektroniniu paštu, prieš 3 (tris) kalendorines dienas.

3.5. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys: *įgaliotų asmenų kontaktiniai duomenys nurodomi Specialiųjų sąlygų 3 priede „*Kontaktiniai adresai pranešimams siųsti ir asmenys, atsakingi už sutarties vykdymą*“*. Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.6. Pristatydamas Prekes Pirkėjui, Tiekėjas privalo pateikti Bendrosiose sąlygose (pridedamos 4 priede) nurodytus dokumentus bei Prekių perdavimo-priėmimo aktą, dokumentus ir specialias technines ir programines priemones, jei tokių reikia ir jos nebuvo pateiktos anksčiau Prekių aktyvavimui ir veikimo tikrinimui, visų pristatomų Prekių sąrašą*.*

**4. PREKIŲ KOKYBĖS GARANTIJA**

4.1. Prekių kokybės garantijos terminas – Tiekėjas už Prekių kokybę atsako visą Sutarties galiojimo laikotarpį ir įsipareigoja šalinti Prekių trūkumus Sutarties Specialiosios dalies 3 skyriuje pateiktais terminais.

4.2. Prekių kokybės garantijos taikymo tvarka nustatyta Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuoSutarties maksimalios kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, neįskaitant PVM.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – besąlygine, neatšaukiama pirmo pareikalavimo banko garantija ar draudimo bendrovės išduotu laidavimu draudimu – 5 (penki) proc. nuo Sutarties maksimalios kainos be PVM. Elektroninėmis priemonėmis suformuotas Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui elektroniniu paštu: (elektroninio pašto adresas bus nurodytas pasirašant sutartį) per nurodytą 10 (dešimt) darbo dienų terminą nuo Sutarties pasirašymo. Reikalavimai Sutarties įvykdymo užtikrinimui nurodyti Bendrųjų sąlygų 9 skyriuje.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo (kol bus išnaudota Maksimali Sutarties vertė, bet Prekių tiekimo terminas negali būti ilgesnis kaip 36 (trisdešimt šeši) mėnesiai).

**8. KITOS NUOSTATOS**

8.1.Sutarčiai taikomi aplinkos apsaugos vadybos kriterijai: NE.

8.2. Sutarčiai taikomi socialiniai kriterijai: NE.

8.3 Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

*Jei tiekėjas yra PVM mokėtojas:*

8.4. Tiekėjas yra registruotas PVM mokėtoju Lietuvos Respublikoje. *Jei Tiekėjas yra registruotas PVM mokėtoju kitoje ES valstybėje, nurodyti kokioje ES valstybėje*.

*Jei tiekėjas nėra PVM mokėtojas:*

Tiekėjas nėra registruotas PVM mokėtoju Lietuvos Respublikoje.

8.5. Ši Sutartis sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

8.6. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.

8.7. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

**PRIDEDAMA:**

1 priedas – Techninė specifikacija.

2 priedas – Tiekėjo pasiūlymas pirkimui.

3 priedas - Kontaktiniai adresai pranešimams siųsti ir asmenys, atsakingi už sutarties vykdymą.

4 priedas –Bendrosios sąlygos.

5 priedas – Trišalės atsiskaitymo sutarties forma (jei taikoma).

**10. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **UAB „Vilniaus viešasis transportas“** | **Tiekėjas** |
| Įmonės kodas  PVM kodas  **Kontaktinis adresas:**  Bankas  A. s  Tel.:  El. p.: | Įmonės kodas  PVM kodas  Bankas  A. s LT  Tel.:  El. p.: |
|  |  |
|  |  |
|  |  |
|  |  |

[*Atstovo pareigos, vardas, pavardė*][*Atstovo pareigos, vardas, pavardė*]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

|  |
| --- |
|  |

Sutarties rengėja(-s): *vardas, pavardė, pareigos, kontaktai*

Už ataskaitų paskelbimą teisės aktų nustatyta tvarka CVP IS atsakinga(-s): (*vardas, pavardė, pareigos, kontaktai)*

Už Sutarties vykdymą ir Sąskaitų priėmimą atsakinga(-s): *vardas, pavardė, pareigos, kontaktai*

Sutarties savininkas: *(nurodyti*)

Priedas Nr. 3

|  |  |
| --- | --- |
|  |  |

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.2 punktas)**
   1. Pirkėjo kontaktiniai adresai pranešimams siųsti: adresas -
   2. Tiekėjo kontaktiniai adresai pranešimams siųsti: adresas –
2. **KONTAKTINIAI ASMENYS (Sutarties SD 1.2 punktas)**
   1. Pirkėjo atstovų, kurie bus atsakingi už šios Sutarties vykdymą, kontaktai:
   2. Tiekėjo atstovų, kurie bus atsakingi už šios Sutarties vykdymą, kontaktai:
   3. Už Sutarties paviešinimą atsakingas ­\_\_\_\_\_\_\_\_\_\_.

1. https://osp.stat.gov.lt/ [↑](#footnote-ref-2)